laion/Wikipedia-Exotic huggingface dataset:
עולם המחר

עולם המחר (באנגלית: Futureworld) הוא סרט מותחן-מדע בדיוני אמריקאי משנת 1976 בבימויו של ריצ'רד הפרון. זהו סרט המשך לסרט "עולם המערב" משנת 1973, אשר נכתב ובוים על ידי מייקל קרייטון. בסרט מככבים פיטר פונדה, בליית' דאנר, ארתור היל, סטיוארט מרגולין, וג'ון ריאן. התסריטאי-במאי של הסרט המקורי, מייקל קרייטון, והאולפן מטרו-גולדווין-מאייר, אשר הפיק את הסרט המקורי, לא היו מעורבים בהפקה זו. עלילת הסרט מתרחשת שנתיים לאחר האירועים הקטסטרופליים בפארק השעשועים של תאגיד דלוס במסגרתם אנדרואידים יצאו מכלל שליטה ורצחו מבקרים רבים. בעקבות התקרית תאגיד דלוס בינתיים השקיע 1.5 מיליארד דולרים בשיפור פרוטוקולי הבטיחות של פארק השעועים, וכמו כן הם בחרו לסגור את אזור "עולם המערב" הידוע לשמצה. פארק השעשועים כולל בעקבות כך את ארבעת האזורים הבאים - "עולם הספא", "עולם ימי הביניים", "העולם הרומאי" ו"עולם המחר". על מנת לשפר את התדמית של התאגיד, ולהחזיר את אמון הציבור בו, תאגיד דלוס מזמינים את כתב העיתון צ'אק בראונינג ואת כתבת הטלוויזיה טרייסי באלארד לסייר בפארק השעשועים ולדווח על החוויה בתקשורת. עם זאת, זמן קצר לפני הביקור שלהם בפארק, אדם אשר יצר קשר עם בראונינג וניסה לספק לו מידע מפליל אודות תאגיד דלוס, נרצח לפני שהוא הספיק למסור לבראונינג מעטפה המכילה ראיות מפלילות. במהלך הסיור שלהם בפארק השעשועים בראונינג ובאלארד חושפים סוד מצמרר - תאגיד דלוס משתמש בסתר בטכנולוגיה חדשנית על מנת לייצר שיבוטים אנדרואידים מושלמים של מנהיגים משפיעים שונים שמבקרים בפארק השעשועים, והם מוחלפים במהלך הביקור בפארק בגרסאות המשובטות שלהם, באופן המאפשר לתאגיד להשפיע ולהשיג שליטה פוליטית על מוקדי כוח שונים ברחבי העולם. בעקבות כך בראונינג ובאלארד מנסים להתחמק מפארק השעשועים ומהאנדרואידים שיוצאים בעקבותיהם, על מנת לחשוף את הסוד האפל של התאגיד לפני שיהיה מאוחר מדי. פיטר פונדה בתפקיד צ'אק בראונינג, כתב אשר נחוש לחשוף את האמת האפלה על פארק השעשועים של דלוס. בליית' דאנר בתפקיד טרייסי באלארד, הקולגה של בראונינג, אשר מסייעת לו לחשוף את האמת האפלה על פארק השעשועים. ארתור היל בתפקיד ד"ר דאפי, מדען שעובד עבור תאגיד דלוס אשר ממלא תפקיד מפתח בפעילות של פארק השעשועים. ג'ון פ. ריאן בתפקיד ד"ר שניידר, המוח שמאחורי קונספירציית השיבוט. סטיוארט מרגולין בתפקיד הארי קרופט, טכנאי בפארק השעשועים. הסרט הופק על ידי חברת American International Pictures לאחר שאולפני מטרו גולדווין מאייר, אשר הפיקו את הסרט "עולם המערב", בחרו שלא להפיק את סרט ההמשך. ריצ'רד הפרון נבחר לתפקיד הבמאי של הסרט, ופיטר פונדה ובליית' דאנר נבחרו לגלם את התפקידים הראשיים בסרט. "עולם המחר", במסד הנתונים הקולנועיים IMDb (באנגלית) "עולם המחר", באתר AllMovie (באנגלית) "עולם המחר", באתר Rotten Tomatoes (באנגלית) "עולם המחר", באתר Metacritic (באנגלית) "עולם המחר", באתר אידיבי "עולם המחר", במסד הנתונים הקולנועיים KinoPoisk (ברוסית)
אמקה (רובוט)

אמקה (באנגלית: Ameca) הוא רובוט דמוי אדם שפותח בשנת 2021 על ידי חברת Engineered Arts . פיתוח הדור הראשון של אמקה החל בפברואר 2021 במטה Engineered Arts בעיירה פאלמות' שבבריטניה. הרובוט נחשף לראשונה בפומבי בסרטון שפורסם ב-1 בדצמבר 2021. אמקה עורר עניין רב ברשתות החברתיות, כולל טוויטר ו-TikTok, טרם הצגתו הפומבית הראשונה בתערוכת CES 2022. בתערוכה, הרובוט זכה לסיקור נרחב מגופי תקשורת שונים, ביניהם CNET,ואמצעי חדשות אחרים. בשנת 2022, אמקה היה חלק מ"הודעת חג המולד האלטרנטיבית" של ערוץ 4 הבריטי. (מסורת שנתית בה מוצגת ברכה חלופית לברכת חג המולד המסורתית של מלך אנגליה.) כיום, אמקה מוצג באגף הרובוטים של מוזיאון העתיד(אנ') בדובאי, שם מבקרים יכולים לקיים אינטראקציה עם הרובוט. אמקה תוכנן בעיקר כפלטפורמה לפיתוח וניסוי של טכנולוגיות רובוטיות מתקדמות, במיוחד בתחום האינטראקציה בין בני אדם לרובוטים. הרובוט מצויד במערכת חישה מתקדמת הכוללת מיקרופונים מובנים, מצלמות סטריאוסקופיות בעיניים, מצלמת חזה ותוכנת זיהוי פנים. אלה מאפשרים לו לקיים אינטראקציה מורכבת עם הסביבה. האינטראקציות מתופעלות על ידי מערכת בינה מלאכותית מבוססת GPT-3 או על ידי מפעיל אנושי מרחוק. בנוסף, אמקה מצויד במערכות הנעה מדויקות בזרועות, אצבעות, צוואר ותווי פנים, המאפשרות תנועות מורכבות ומדויקות. עיצובו החיצוני של אמקה מתאפיין בציפוי גומי אפור על הפנים והידיים. העיצוב נבחר במכוון כדי להעניק לרובוט מראה נייטרלי מבחינה מגדרית וגזעית. אתר האינטרנט הרשמי של אמקה מדיה וקבצים בנושא אמקה בוויקישיתוף אמקה, ברשת החברתית פייסבוק אמקה, ברשת החברתית אקס (טוויטר) "Ameca Humanoid Robot AI Platform". YouTube.com (באנגלית). Engineered Arts Ltd. "Marques Brownlee". Twitter (באנגלית). נבדק ב-2 בינואר 2023. {{cite news}}: (עזרה) Reilly, Claire. "Ameca the humanoid robot is real, and I'm not ready for the future". CNET (באנגלית). נבדק ב-2 בינואר 2023. {{cite news}}: (עזרה) "The robot is designed to be #gender and race-neutral and is made for #..." TikTok (באנגלית). נבדק ב-2 בינואר 2023. {{cite news}}: (עזרה) "Watch Robot Reject Man Hitting on Her in the Most Hilarious Way". Newsweek (באנגלית). 14 בינואר 2022. נבדק ב-2 בינואר 2023. {{cite news}}: (עזרה) "Лучшие технологические новинки на выставке CES в Лас-Вегасе" (ברוסית). נבדק ב-2 בינואר 2023. {{cite news}}: (עזרה) "Creepy meets cool in humanoid robots at CES tech show | AFP" (באנגלית). AFP News Agency. נבדק ב-2 בינואר 2023. {{cite news}}: (עזרה) "Channel 4's Alternative Christmas Message to be generated by Artificial Intelligence". Channel 4 (באנגלית). נבדק ב-11 בינואר 2023. {{cite news}}: (עזרה) "AI-powered humanoid robot 'Ameca' joins Dubai's Museum of the Future". Arabian Business. 10 באוקטובר 2022. נבדק ב-1 באוגוסט 2023. {{cite web}}: (עזרה) "Ameca: The Future Face Of Robots". Engineered Arts Limited (באנגלית). נבדק ב-2 בינואר 2023. {{cite web}}: (עזרה) "Ameca Humanoid Robot Puts AI In A Gender-Neutral, 'Non-Threatening' Body". Slash Gear (באנגלית). 6 בדצמבר 2021. נבדק ב-11 בינואר 2023. {{cite web}}: (עזרה) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
האגדה של דריזט

האגדה של דריזט או אגדת דריזט (באנגלית: The Legend of Drizzt) היא סדרת ספרי פנטזיה מאת ר. א. סלבטורה, שהחלה להיכתב בשנת 1988, ונכון לשנת 2023 מונה 39 ספרים. הסדרה מתרחשת ביבשת פיירון בעולם המערכה "ממלכות נשכחות" - יקום של מבוכים ודרקונים המופץ על ידי חברת מכשפי החוף. הסדרה כוללת את הטרילוגיות האלף האפל ובקעת רוח-כפור, את רביעיית הספרים מורשת האלף האפל, וסדרות נוספות. הדמות הראשית ברוב הספרים היא דריזט דו'אורדן. בסקר הקוראים של ה-NPR שנערך ב-2011, הסדרה נכנסה לרשימת 100 ספרי המדע הבדיוני והפנטזיה הטובים ביותר, במקום ה-73. הסדרה עוקבת בעיקר אחרי דריזט דו'אורדן, אלף אפל או דְרוּ, שבניגוד לסטראוטיפים על גזעו מתנגד לרשע אליו נולד. הוא עוזב את אופל-תחתיות, אזור צחיח של מנהרות בלתי מסומנות ואינסופיות שבהן אורבות מפלצות. מסעו מביא אותו אל פני השטח, שם הוא נתקל באפליה בכל צעד ושעל בשל מורשתו כאלף אפל. לבסוף דריזט מוצא חברים המעריכים את טוב לבו, ויחד הם נלחמים למען הצדק נגד אויבים מרושעים המפרים את השקט של מולדתו החדשה. הסדרה כוללת מהדורות חדשות (עם כריכות חדשות) של ספרים, שבמקור פורסמו כחלק מסדרות עם כותרות אחרות. ברשימה להלן הספרים ממוספרים על פי הסדר הכרונולוגי של חיי דריזט, ולא לפי סדר פרסומם המקורי. מלבד סדרות אלו, הסדרה כוללת מספר סיפורים קצרים המרחיבים על מורשתו של דריזט, שנאספו באנתלוגיה בשם "The Collected Stories: The Legend of Drizzt". צפריר גרוסמן, סקירה של ספרי הסדרה, באתר "מסע בקרין" צפריר גרוסמן, פינת הנוסטלגיה: סדרת האלף האפל – ר. א. סלבטורה, באתר הספרייה הפנטסטית, ‏27 ביולי 2019 Your Picks: Top 100 Science-Fiction, Fantasy Books, NPR, ‏11 באוגוסט 2011
Syria

Syria (שם מלא: Syria: Archéologie, art et histoire, עד 2005 כותרת המשנה הייתה Revue d’art oriental et d’archéologie) הוא כתב עת צרפתי העוסק בהיסטוריה של המזרח הקרוב הקדום. כתב העת פורסם לראשונה ב־1920. הוא מוגדר כעוסק בהיסטוריה וארכאולוגיה של המזרח הקרוב השמי (לרבות קפריסין) מהטרום־היסטוריה עד הכיבושים המוסלמיים המוקדמים (אנ'), לרבות ארכאולוגיה, אפיגרפיה, פילולוגיה, היסטוריה ותולדות האמנות. המאמרים מפורסמים בצרפתית, אנגלית, גרמנית, איטלקית וספרדית. רוב הכרכים לא ממקודים בנושא אחד אלא שואף להציג בכל כרך מבט רוחבי על המזרח הקדום. אתר האינטרנט הרשמי של Syria (בצרפתית) אתר האינטרנט הרשמי של Syria אתר האינטרנט הרשמי של Syria אתר האינטרנט הרשמי של Syria Syria. Archéologie, Art et histoire, באתר Persée (כולל סריקות של מאמרי Syria בגישה פתוחה) Syria - Archéologie, art et histoire, באתר OpenEdition Journals (כולל מלל של מאמרי Syria בגישה פתוחה) Syria, באתר JSTOR (כולל סריקות של מאמרי Syria בגישה מוגבלת Syria. Archéologie, art et histoire, באתר ifpo (אנ') ערך זה הוא קצרמר בנושא כתבי עת ובנושא ארכאולוגיה. אתם מוזמנים לתרום לוויקיפדיה ולהרחיב אותו.
פדראו (כדורגלן)

פדרו אנריקה דה אוליביירה קוריה (בפורטוגזית: Pedro Henrique de Oliveira Correia; נולד ב-5 במאי 1997), הידוע בכינויו פדראו (Pedrão), הוא כדורגלן ברזילאי המשחק בעמדת הבלם במכבי חיפה מליגת העל הישראלית. פדראו נולד בסאו פאולו והצטרף למחלקת הנוער של אגווה סנטה בגיל 15. ב-2016 הוא עלה לקבוצה הבוגרת של המועדון ושיחק במדיה בקמפאונטו פאוליסטה, אליפות מדינת סאו פאולו. ב-21 בפברואר 2017 הושאל פדראו לפלמיירס, והוצב בקבוצה עד גיל 20. בדצמבר אותה שנה הוא חתם בקבוצה לחמש שנים. בינואר 2019 הושאל פדראו למשך שנה לאמריקה מיניירו, וב-21 בפברואר 2020 הושאל לאתלטיקו פרנאאנסה. בעונת 2020/21 הוא הושאל לנסיונל מדיירה מליגת העל הפורטוגלית. ב-11 באוגוסט 2021 הושאל לפורטימוננסה מהליגה הפורטוגלית, וכעבור שנה חתם בה בהעברה קבועה. למעשה, הוא לא שיחק אף משחק במדי פלמיירס. ב-29 באוגוסט 2024 חתם לשלוש במכבי חיפה מליגת העל בכדורגל. פדראו, ברשת החברתית אינסטגרם פדראו, באתר ההתאחדות לכדורגל בישראל פדראו, באתר Transfermarkt פדראו, באתר Soccerway פדראו, באתר FootballDatabase.eu Após dar ultimato ao Água Santa, Pedro Henrique é emprestado, Diario de Grande, [לאחר שנתן לאגווה סנטה אולטימטום, פדרו אנריקה מושאל], ‏23 בפברואר 2017 (בפורטוגזית) Palmeiras fecha empréstimo de volante do Água Santa para o sub-20, Globo Esporte, [פלמיירס סוגרת את השאלת הקשר של אגווה סנטה עד גיל 20] (בפורטוגזית) Palmeiras acerta compra de Pedrão, destaque da equipe sub-20, Terra, [פלמיירס מסכימה לקנות את פדראו, הבולט מהקבוצה עד גיל 20], ‏12 בדצמבר 2017 (בפורטוגזית) América-MG confirma contratação do zagueiro Pedrão por uma temporada, Globo Esporte, [אמריקה-MG מאשרת את החתמתו של המגן פדראו לעונה אחת], ‏22 בינואר 2019 (בפורטוגזית) APRESENTAÇÃO DE PEDRÃO E ANGULO, פורטימוננסה, [פדראו ואנגולו מוצגים], ‏11 באוגוסט 2021 (בפורטוגזית) יגאל גולדשטיין, ‏רשמי: פדראו חתם במכבי חיפה ל-3 שנים, באתר ערוץ הספורט, 29 באוגוסט 2024
קארל סטארפלט

קארל אנדֶרְס תאודור סְטַארְפֶלְט (בשוודית: Carl Anders Theodor Starfelt; נולד ב-1 ביוני 1995) הוא כדורגלן שוודי המשחק בעמדת הבלם בסלטה ויגו מהלה ליגה ובנבחרת שוודיה. סטארפלט החל את הקריירה שלו בקבוצת ברומאפויקרמה השוודית, במדיה שיחק ארבע עונות. בהמשך עבר לגטבורג במדיה שיחק שתי עונות, לפני שעבר לרובין קאזאן הרוסית במדיה שיחק גם כן שתי עונות. ב-21 ביולי 2021, סטארפלט חתם על חוזה לארבע שנים בסלטיק, במדיה שיתף פעולה עם קמרון קרטר-ויקרס, שותפו לחוליית ההגנה. ב-2 בדצמבר 2021, סטארפלט קיבל את פרס השחקן המצטיין הראשון שלו אי פעם על הופעתו בניצחון ביתי 1–0 נגד לב היילנדס בפרמייר ליג הסקוטית. ב-19 בדצמבר 2021, סטארפלט פתח עבור סלטיק נגד היברניאן בגמר גביע הליגה הסקוטית 2021/22. סלטיק ניצחה 2–1, הודות לצמד של קיוגו פורוהאשי, וסטארפלט זכה בתואר הראשון בקריירה שלו. בתום העונה זכתה הקבוצה באליפות הליגה הסקוטית. ב-18 באפריל 2022, סטארפלט כבש שער עצמי נגד ריינג'רס בהארכה ונתן להם ניצחון 2–1 על סלטיק במסגרת הגביע הסקוטי. ב-14 באוגוסט 2022, סטארפלט כבש את שער הבכורה שלו עבור סלטיק בניצחון 5–0 בקילמארנוק בליגת העל הסקוטית. שערו השני עבור המועדון הגיע בניצחון 9–0 על דנדי יונייטד ב-28 באוגוסט 2022. ב-2 בנובמבר 2022, סטארפלט ערך את הופעת הבכורה שלו בליגת האלופות נגד ריאל מדריד בהפסד בסנטיאגו ברנבאו. ב-2023 חתם בסלטה ויגו מהליגה הספרדית. לאחר שערך שתי הופעות עבור נבחרת שוודיה עד גיל 19 בשנת 2014, סטארפלט זומן לנבחרת הלאומית של שוודיה בפעם הראשונה ב-30 בספטמבר 2020 לקראת משחקיה נגד רוסיה, קרואטיה ופורטוגל. הוא ערך את הופעת הבכורה שלו בנבחרת ב-8 באוקטובר 2020 במשחק ידידות נגד רוסיה, כשהוא שיחק את כל 90 הדקות לצד סבסטיאן הולמן במרכז ההגנה בניצחון 2–1 של שוודיה. סלטיק ליגת העל הסקוטית (2): 2021/2022, 2022/2023 הגביע הסקוטי: 2022/2023 גביע הליגה הסקוטית (2): 2021/2022, 2022/2023 אישיים קבוצת העונה בליגת העל הסקוטית: 2022/2023 מדיה וקבצים בנושא קארל סטארפלט בוויקישיתוף קארל סטארפלט, באתר Transfermarkt קארל סטארפלט, באתר Soccerway קארל סטארפלט, באתר BDFutbol קארל סטארפלט, באתר WorldFootball.net קארל סטארפלט, באתר National Football Teams קארל סטארפלט, באתר FootballDatabase.eu קארל סטארפלט, באתר ESPN
סעיד סלימאן

סעיד סֻלִימָאן (בערבית: سعيد سليمان; נולד ב-24 במרץ 1964) הוא ראש המועצה המקומית בועיינה-נוג'ידאת. נולד ליחיא וג'בלא וגדל בכפר בועיינה-נוג'ידאת. השלישי מתוך 12 אחים ואחיות. למד בבית ספר יסודי בועיינה-נוג'ידאת ובתיכון גמנסיה הגליל הנוצרית עיילבון. בשנת 1981 החל ללמוד לתואר ראשון בחקלאות באוניברסיטה העברית בירושלים וסיים בשנת 1986. לאחר מכן עבד מספר חודשים כחקלאי בתל שבע. בהמשך עבד בחברת אסקו כסוחר במגזר הערבי המספק מוצרים דנטליים עבור רופאי שיניים וטכנאים עד לשנת 1996. ב-1998 החל לעבוד כסוחר עצמאי בייבוא ושיווק ציוד וחומרים דנטליים ממספר מדינות שונות. הוא בעל המפעל סקאי-דנט המספק ציוד וחומרים דנטליים למרפאות שיניים ברחבי הארץ. בין השנים 1998–2003 שימש חבר המועצה מקומית בועיינה-נוג'ידאת. בין השנים 2003–2008 שימש בשנית חבר המועצה מקומית בועיינה-נוג'ידאת. כיהן כיו"ר ועדת המכרזים ויו"ר ועדת חינוך ותרבות. בשנת 2023 ערכה משפחת סלימאן בחירות מקדימות בתוכה לבחירת מועמד שירוץ לראשות המועצה בהם נבחר סעיד סלימאן. בבחירות ב-2024 התמודד לראשות המועצה מול אחמד נוגידאת וראש המועצה המכהן מוניר חמודה וניצח עם 54.64% מהקולות לעומת 41.60% לחמודה. הוא נשוי לסנה ואב לחמישה. מתגורר בבועיינה-נוג'ידאת. סעיד סלימאן, ברשת החברתית פייסבוק סעיד סלימאן, באתר מועצה מקומית בועיינה נוג'ידאת פוסט של סעיד סלימאן בדף הפייסבוק - בו מודה על הבחירה בו כמועמד בבחירות המקדימות הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12170, התשפ"ד, 10 במרץ 2024, עמ' 4576
רב איקא בר אבין

הרב איקא בר אבין היה אמורא בבלי, בן הדור השלישי. היה תלמידו של רב חננאל, ומביא את אמרותיו בשמו. בגמרא בקידושין (עב.) אומר רב איקא ש"חלזון ניהונד" הרי היא "כגולה ליוחסין", כלומר שאנשיה כשרים להתחתן איתם. בתגובה אומר אביי שאין תוקף לאמירתו כיוון שאומר זאת רק מכיוון שצריך להתחתן עם יבמה משם, אך רב איקא אומר בתגובה שהאמירה נאמרה בשם רב חננאל, ואכן רב חננאל מאשר את אמירתו. הרב אהרן הימן, "רב איקא בר אבין", תולדות תנאים ואמוראים, לונדון, תר"ע, באתר ויקיטקסט
מעיין 2000

מעיין 2000 היא רשת מזון קמעונאית העוסקת בתחום המרכולים והסופרמרקט השכונתי. הרשת מונה כיום עשרים ושלשה סניפים בירושלים, מעלה אדומים, בית שמש, טבריה, נצרת עלית ומגדל העמק. רשת "מעיין 2000" הוקמה על ידי גרשון חיטמן בשנת 1997 תחת המותג רשת "כל טוב". שילוב הרשת בין המגזרים השונים ופריסת סניפים במחוזות שונים, הביא את בעלי הרשת להחלטה על שינוי המותג "כל טוב" ל"מעיין 2000". את הסניף הראשון פתח חיטמן, בשכונת רמת שלמה בצפון ירושלים. מעיין אלפיים נמצאת במקום ה-18 ברשימת הדירוגים של dun's loo עם 650 עובדים והכנסה של 495 מיליון שקלים. לאחר הקמת הסניף הראשון, הוקמו סניפים נוספים ברחבי העיר, ומחוצה לה. בתוך זמן קצר ביותר, שוכפלו ממדי ההצלחה גם לשכונות הסמוכות – פסגת זאב, סנהדריה, רמת אשכול, שמואל הנביא, בית ישראל, גבעת מרדכי הר חומה ועוד. עם הזמן, רשת "מעיין 2000" הפכה לרשת כלל ארצית ופתחה סניפים נוספים במעלה אדומים, בית שמש ובצפון הארץ. במסגרת פעילות שביצעה רשות המיסים עלה חשד כי גרשון חיטמן, בעלים ומנהל של חברת ג.מ. מעיין 2000, העוסקת בהפעלת רשת הסופרמרקטים ברחבי הארץ, בסיוע רואה החשבון שלו, הציג בפני רשויות המס מצגים כוזבים על מנת להתחמק מתשלום מס. בעקבות החשדות נפתחה חקירה במסגרתה נתפסו מסמכים רבים, והשניים הובאו לחקירה במשרדי מס הכנסה. שופטת בית משפט השלום בירושלים, עדי בר טל, שחררה את חיטמן בתנאים מגבילים. מהבקשה לשחרור בערבות עולה כי חיטמן נקט לכאורה בפעולות על מנת להסתיר את משיכותיו כבעל שליטה בחברה ועל ידי כך להפחית את חבות המס, תוך שעשה שימוש פרטי בכספי החברה. על פי החשד חיטמן ורואה החשבון הגישו את הדו"ח האישי שלו ללא דיווח על ההכנסה בידיו והציגו מצג שווא בדוח הכספי של החברה בסכום כספי של כ-17 מיליון שקלים. אתר האינטרנט הרשמי של מעיין 2000 אורנה יפת, רשת המזון מעיין 2000 רוכשת את סופרפרש תמורת 1.65 מיליון שקל, באתר כלכליסט, 31 בינואר 2017 מעיין אלפיים אונליין, באתר מעיין אלפיים מעיין אלפיים סניפים, באתר כארד שופ מידע על הרשת, באתר israflyer אורנה יפת, כלכליסט ומירב קריסטל, קנס של 60 אלף שקל לרשת המזון מעיין 2000, באתר ynet, 25 בדצמבר 2019 דירוג עסקים ל-2024, באתר דאנ'ס לו סניף חדש בחריש, באתר חריש 24, ‏16 בפברואר 2020 אהרון סויסה, מעיין 2000: בעלי הרשת משך מיליונים ללא דיווח, באתר ביזנעס, ‏25 ביולי 2021 הבעלים של רשת סופר-מרקטים חשוד במשיכת מיליוני שקלים, באתר כיכר השבת, 25 ביולי 2021 בעל חברת מעיין 2000 נחקר בחשד למשיכת מיליוני שקלים מהחברה שלא דווחו כהכנסה, באתר חריש 24, ‏26 ביולי 2021
מייקל ג'ניפר סטון

מייקל ג'ניפר סטון (באנגלית: Michael Jenifer Stone‏; 1747 – 1812) היה בעל מטעים ומדינאי אמריקאי ממחוז צ'ארלס, מרילנד. הוא ייצג את מרילנד בבית הנבחרים של ארצות הברית. סטון נולד ב-1747 לדייוויד ואליזבת (ג'ניפר) סטון באחוזת פויינטון שבמחוז צ'ארלס. האחוזה הזו נוסדה על ידי אבי המשפחה ויליאם סטון שהיה המושל השלישי של פרובינציית מרילנד באמצע המאה ה-17. אחיו הבכור תומאס סטון חתם על הכרזת העצמאות, ואחיו הצעיר ג'ון הוסקינס סטון היה המושל התשיעי של מרילנד. כבוגר, מייקל התגורר ב-Haberdeventure, שהיה המטע של אחיו תומאס ליד פורט טובקו. מייקל התחתן עם מרי בריסקו ונולדו להם חמישה ילדים. נכדם, פרדריק סטון, ייצג את מרילנד בקונגרס האמריקאי. כשתומאס מת ב-1787, צוואתו העניקה למייקל את השימוש לכל החיים ב-Haberdeventure, וביקשה ממנו לגדל את בנו הצעיר. סטון ייצג את מחוז צ'ארלס בבית הנבחרים של מרילנד מ-1781 עד 1783. בשנת 1788, הוא היה ציר בוועידת המדינות שאשררה את החוקה האמריקאית. בממשלה הפדרלית החדשה, סטון ייצג את מחוז הקונגרס הראשון של מרילנד בקונגרס הראשון של ארצות הברית מ-1789 עד 1791. סטון נפטר בשנת 1812 ונקבר באחוזתו של Equality ליד לה פלאטה במחוז צ'ארלס. בנו, מייקל ג'ניפר סטון (II), בנה את הבית ההיסטורי Sunnyside באקווסקו, במחוז פרינס ג'ורג', מרילנד. מדיה וקבצים בנושא מייקל ג'ניפר סטון בוויקישיתוף מייקל ג'ניפר סטון, באתר "Find a Grave" (באנגלית) מייקל ג'ניפר סטון, באתר המדריך הביוגרפי של הקונגרס של ארצות הברית (באנגלית)
נשות סטפפורד (סרט, 1975)

נשות סטפפורד (באנגלית: The Stepford Wives) הוא סרט אימה-מדע בדיוני אמריקאי משנת 1975 בבימויו של בריאן פורבס המבוסס על ספר עם אותו השם משנת 1972 מאת אירה לוין. בסרט ממככבים קתרין רוס, פולה פרנטיס, פיטר מאסטרסון וטינה לואיז. הסרט היווה לאורך השנים מקור השראה למספר רימייקים, כולל הרימייק משנת 2004 בכיכובן של ניקול קידמן, בט מידלר וגלן קלוז. ג'ואנה אברהרט (מגולמת על ידי קתרין רוס) היא צלמת ואמנית צעירה ושאפתנית אשר עוברת יחד עם בעלה וולטר (מגולם על ידי פיטר מאסטרסון) ושני ילדיהם לעיירה הפרברית האידיאלית לכאורה סטפפורד אשר במדינת קונטיקט. ג'ואנה שמה לב די מהרה שכל הנשים בסטפפורד נראות לכאורה מושלמות באופן לא טבעי, מסורות בצורה אובססיבית לעבודות הבית, וכנועות בצורה מטרידהן לבעליהן, ללא שום אינטרסים משלהן או שאיפות בחיים מלבד לתפקיד של עקרות בית. ג'ואנה מתיידדת בהמשך עם שתי חברות חדשות - בובי מרקוב (מגולמת על ידי פאולה פרנטיס) וצ'ארמיין ווימפריס (מגולמת על ידי טינה לואיז), אשר גם מרגישות אי-נוחות לגבי ההתנהגות המוזרה של יתר נשות העיירה. כאשר ג'ואנה חוקרת יותר מה הסיבה לכך היא מגלה שהגברים בסטפפורד, כולל בעלה, משתייכים לאגודה סודית של גברים, ושכל הנשים בסטפפורד היו בעבר חזקות ועצמאיות, אך כולן הוחלפו באופן שיטתי על ידי בעליהן בכפילים אנדרואידים אשר תוכנתו להיות עקרות הבית ה"מושלמות" - צייתניות לחלוטין, אינן מעוניינת בעצמאות, ומתמקדות אך ורק בריצוי בעליהן. ג'ואנה מבינה שאותו הגורל מצפה לה בקרוב ובשל כך היא מנסה באופן נואש לברוח מהעיירה על מנת להימנע מלהפוך ל"אשת סטפפורד" הבאה. קתרין רוס בתפקיד ג'ואנה אברהרט פולה פרנטיס בתפקיד בובי מרקוב פיטר מאסטרסון בתפקיד וולטר אברהרט נאנט ניומן בתפקיד קרול ואן סנט טינה לואיז בתפקיד שרמיין ווימפריס קרול רוזן בתפקיד ד"ר פנצ'ר פטריק אוניל בתפקיד דייל "דיז" קובה פרנקלין קאבר בתפקיד אד ווימפריס מדיה וקבצים בנושא נשות סטפפורד בוויקישיתוף "נשות סטפפורד", במסד הנתונים הקולנועיים IMDb (באנגלית) "נשות סטפפורד", באתר נטפליקס "נשות סטפפורד", באתר AllMovie (באנגלית) "נשות סטפפורד", באתר Rotten Tomatoes (באנגלית) "נשות סטפפורד", באתר אידיבי "נשות סטפפורד", במסד הנתונים הקולנועיים KinoPoisk (ברוסית)
עמנואל אגיי

עמנואל אגיי (באנגלית: Emmanuel Agyei; נולד ב-3 בנובמבר 2004) הוא כדורגלן גנאי המשחק בעמדת הקשר במ.ס. אשדוד. אגיי התחיל את הקריירה שלו במחלקת הנוער של דרימס המקומית. ב-7 בנובמבר 2021 ערך את הופעת הבכורה שלו בקבוצה בניצחון 1-3 נגד אלמינה שארקס. בשלוש עונותיו במועדון רשם אגיי 60 הופעות בליגה ועוד 13 במסגרת גביע הקונפדרציה האפריקאי. ב-23 באוגוסט 2024 חתם לחמש שנים במ.ס. אשדוד מליגת העל. יומיים לאחר מכן ערך את הופעת הבכורה שלו בליגה בהפסד 3-2 לבית"ר ירושלים. עמנואל אגיי, באתר ההתאחדות לכדורגל בישראל עמנואל אגיי, באתר Transfermarkt עמנואל אגיי, באתר Soccerway עמנואל אגיי, באתר WorldFootball.net תומר לוי, ‏הקשר עמנואל אג'יי חתם ל-5 שנים באשדוד, באתר ערוץ הספורט, 23 באוגוסט 2024 ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
סוריאנו (מחוז)

מחוז סוריאנו (בספרדית: Departamento de Soriano) הוא אחד מתשע עשרה המחוזות של אורוגוואי. בירת המחוז היא העיר מרסדס. מיקום המחוז הוא במערב המדינה, גובל מצפון בנהר ריו נגרו המפריד בינו לבין מחוז ריו נגרו, במזרח בפלורס, בדרום בקולוניה ובמערב בנהר אורוגוואי המפריד בינו לבין ארגנטינה. למרות היותו קרוב מאוד לגבול מחוז סן חוזה, אינם חולקים גבול משותף. אזור זה היה מיושב על ידי כמה "שבטים" של אבוריג'ינים במשך אלפי שנים. העיר העתיקה ביותר במחוז, ויז'ה סוריאנו, שהיא זו שנתנה את שמה למחוז, הוקמה בשפך נהר ריו נגרו לנהר אורוגוואי, בשנת 1624 בשם סנטו דומינגו סוריאנו. מחוז סוראינו הוא אחד מששת המחוזות הראשונים שהוקמו בשטח הנוכחי של אורוגוואי שנקראה אז "הפרובינציה המזרחית". המחוז הוכרז ב-27 בינואר 1816 בחוק שהתקבל במונטווידאו קבילדו (אז - בניין הממשל) ואושר על ידי חוסה ארטיגס ב-3 בפברואר 1816, יחד עם הכרזתם של המחוזות מונטווידאו, מלדונדו, קנלונס, סן חוסה וקולוניה. אליהם נוספו מאוחר יותר המחוזות פאיסנדו סרו לרגו ודורסנו, ובכך יצרו את תשע המחוזות המייסדות בעת השבעת החוקה של אורוגוואי ב-1830. אחד מהאתרים ההיסטוריים במחוז, הוא חוף אגרסידה, הממוקם על הגדה המזרחית של נהר אורוגוואי, בו נחתו "שלושים ושלשה המזרחיים" (אנ') שלזכותם נזקפת שחרור אורוגוואי מהכיבוש הברזילאי. נחיתתם בחוף התבררה כגורם משמעותי בביסוס עצמאותה של אורוגוואי. אנדרטה לזכרם הוקמה בשנת 1863 בקצה החוף. האקלים של המחוז הוא קריר, וכמות המשקעים כ-1050 מ"מ בשנה, היורדים בעיקר בחודשי האביב, הסתיו ותחילת החורף. הטמפרטורה מתנודדת סביב 17.5°c - (78°f) בממוצע, והאוויר לח וממוזג כמעט כל השנה. כלכלת המחוז מבוססת על חקלאות וגידולי שדה, ביישום טכנולוגיות חדישות המאפשרות להשיג גידולים באיכות הגבוהה ביותר באורוגוואי. בעיקר גידולי חיטה, סויה, שעורה, חמניות, תירס וגידולי דורה. שטחה המנוצל לחקלאות הוא כ-50,000 דונם, וגדלים בו 46.9% מנטיעות פולי סויה במדינה. במקביל ישנם חוות לגידול ופיטום בקר, וגידול הכבשים, ותעשיית צמר. המחוז מפותח מאוד גם בתחום הדבוראות ויותר מ-40% מייצור הדבש הלאומי מיוצר בו. מספר התושבים נכון לשנת 2019 היה 83,823 נפש, (מתוכם 41,630 גברים ו-42,194 נשים). נכון לשנת 2010, תוחלת החיים עומדת בסורינאו על כ-76.32 שנים (גברים 73.47 נשים 79.26). הגיל הממוצע הוא כ-31.7 שנים. ראש העיר נבחר בבחירה ישירה, לתקופה של חמש שנים. ויכול לאחר מכן יכול להיבחר מחדש. הרשות המחוקקת היא מועצה מחוזית המורכבת מ-31 חברי מועצה, הנבחרים באופן דמוקרטי. חברי המועצה מופקדים על הצעת רפורמות עירוניות, צווים ומיסים, כמו גם כל פרויקט אחר שהם מוצאים לנכון בתאום עם ראש העיר. בעיר מרסדס נמצא שדה תעופה מחוזי ריקרדו דטומאסי, המשמש לטיסות פנים. רשימת עיירות או ערים עם אוכלוסייה של מעל 1000 תושבים (נתוני מפקד 2011): מדיה וקבצים בנושא סוריאנו בוויקישיתוף אתר האינטרנט הרשמי של סוריאנו (בספרדית) אתר האינטרנט הרשמי של מחוז סורינאו (בספרדית) סורינאו באנציקלופדיה הגאוגרפית של אורוגוואי המקור ברשימות הלשכה הלאומית לסטטיסטיקה באורוגוואי